Odvisno od vaših osebnih ali poklicnih interesov in tendenc. V prvi vrsti je Program primeren za vse, ki se želite usposobiti za terapevte in ki vas zanimajo najnovejša dognanja znanosti iz področji nevrobiologije, kvantne mehanike, nevropsihologije, epigenetike ter modernih in naprednih vej psihologije. Predvsem je Program primeren za tiste, ki želite aktivno sodelovati pri študiju, se res iskreno angažirati pri aplikaciji pridobljenega znanja v situacijah vsakdanjega življenja in ste se nenazadnje pripravljeni tudi spremeniti. Pomembno je tudi, da imate določeno afiniteto do akademsko obarvanega študija. V našem Programu so namreč trije povsem akademski izpiti (od III. generacije dalje neobvezni eseji na teme kognitivne, humanistične in transpersonalne psihologije), katerih ocena sestavlja pomemben del pri uspešnem zaključku šolanja.